**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 03.02.2022, ora 08:00 – 04.02.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 04.02.2022, ora 07:00**

**RÂURI**

**Debitele au fost, în general, staționare**.

Debitele se situează la valori sub mediile multianuale lunare, cu coeficienţi moduli cuprinşi între 30-80%, mai mari (în jurul și peste normalele lunare) pe râurile din bazinele hidrografice: Someșul Mic, bazinul superior al Ialomiței, pe cursurile superioare ale Sucevei, Moldovei, Trotuşului și mai mici (sub 30%) pe râurile din bazinele hidrografice: Crișul Negru, Crișul Alb, Bega Veche, Timiș, Moravița, Caraș, Nera, Vedea, Bârlad și bazinele mijlocii şi inferioare ale Jiului și Oltului.

Formațiunile de gheață (gheață la maluri, năboi, pod de gheață) s-au menținut fără modificări importante, predominând podurile de gheață pe râurile din zonele montane din nordul și centrul țării.

Se menţine aglomerarea de gheţuri pe râul Bistriţa, pe o lungime de 700 m în zona staţiei hidrometrice Dorna Giumalău.

Nivelurile pe râuri la stațiile hidrometrice s-au situat sub **COTELE DE ATENȚIE**.

**Debitele vor fi, în general, staționare.**

Sunt posibile creşteri de niveluri şi debite pe unele râuri mici din vestul și nord–vestul țării, datorită precipitațiilor lichide prognozate, cedării apei din stratul de zăpadă, evoluției formațiunilor de gheață și propagării.

Formațiunile de gheață (gheață la maluri, năboi, pod de gheață) existente pe majoritatea râurilor din țară se vor menține fără modificări importante, exceptând râurile din zonele de deal și munte din Crișana, Banat, Oltenia și Muntenia, unde vor fi în diminuare, restrângere și eliminare.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 03.02.2022 – 04.02.2022 a fost staționar, având valoarea de 3400 m3/s**, sub media multianuală a lunii februarie (5300 m3/s).

În aval de Porţile de Fier debitele au fost în scădere pe sectoarele Gruia – Corabia și Cernavodă – Tulcea și în creștere pe sectorul Tr. Măgurele – Călărași.

**Debitul la intrarea în țară (secțiunea Baziaș) va fi staționar (3400 m3/s).**

În aval de Porțile de Fier debitele vor fi în scădere pe sectoarele Gruia – Giurgiu și Brăila – Tulcea, staționare la Olteniţa şi pe sectorul Hârşova – Vadu Oii şi în creştere pe sectorul Călăraşi – Cernavodă.

**Alimentări cu apă**

**A.B.A. Prut-Bârlad**

Judeţul Vaslui

Se mențin prevederile din „Planul de restricții și folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

**2.** **Situaţia meteorologică în intervalul 03.02.2022, ora 08:00 –04.02.2022, ora 06:00**

**ÎN ŢARĂ**

În regiunile sudice şi local în sud-est s-au înregistrat la amiază temperaturi mult mai ridicate decât normal la începutul lunii februarie, în timp ce în restul ţării valorile termice diurne s-au situat în general în jurul mediilor multianuale. Astfel, temperaturile maxime s-au încadrat între -1 grad la Joseni şi Întorsura Buzăului și 11 grade la Bechet. Înnorările au fost mai persistente în estul Transilvaniei şi în Carpaţii Orientali şi Meridionali unde local a nins slab, iar în restul teritoriului cerul a fost temporar noros ziua şi cu intervale de înseninare noaptea îndeosebi în sud şi în est, iar precipitații s-au semnalat pe spaţii mici - predominant ploi în Muntenia şi ninsori, dar şi averse de lapoviţă sau măzăriche în Moldova. Vântul a avut intensificări la peste 1800 m altitudine în Carpaţii Meridionali, cu rafale de peste 90...120 km/h şi local în estul, sudul şi centrul teritoriului, cu viteze în general de 40...55 km/h, iar în nordul Moldovei şi sudul Olteniei izolat de 60...65 km/h. Stratul de zăpadă era prezent la munte, unde măsura aseară la ora 20.00 - în platformele stațiilor meteorologice - până la 225 cm în Munții Făgăraș, local în Maramureş şi în Transilvania (până la 24...33 cm) şi pe suprafeţe mici în Moldova și dealurile din Crișana (până la 6...7 cm). Noaptea a fost rece în majoritatea zonelor, local geroasă în centru, iar la ora 06 valorile termice erau cuprinse între -14 grade la Târgu Secuiesc și 0 grade la Oradea, Şiria, Săcuieni şi Cotnari.

***Observaţie:*** *de ieri dimineață, de la ora 06.00, au fost în vigoare 9 mesaje pentru fenomene meteorologice periculoase imediate, 1 avertizare cod portocaliu emisă de SRPV Timişoara şi 8 atenționări cod galben -4 emise de SRPV Timişoara, 2 de SRPV Craiova şi câte 1 la CNPM Bucureşti pentru Muntenia, respectiv SRPV Bacău.*

**LA BUCUREŞTI**

Valorile termice diurne s-au situat cu mult peste cele normale ale perioadei, cu o maximă de 9 grade la Afumaţi şi 10 grade la Filaret şi Băneasa, însă noaptea vremea a fost rece. În prima parte a intervalului, cerul a avut temporar înnorări, iar în unele cartiere trecător au fost precipitaţii slabe, ploi ziua şi lapoviţă seara, apoi a devenit treptat mai mult senin. Vântul a suflat slab până la moderat. La ora 06.00 se înregistrau -8 grade în Băneasa, -5 grade la Afumați și -4 grade la Filaret.

**3. Prognoza meteorologică în intervalul 04.02.2022, ora 08:00 –05.02.2022, ora 08:00**

**ÎN ŢARĂ**

Cerul va fi variabil în sudul și sud-estul țării, iar în rest vor fi înnorări temporare. Pe parcursul zilei, va ninge slab, în special în nordul Carpaților Orientali. Noaptea local în vestul, nord-vestul și izolat în centrul țării se vor semnala precipitații: ninsori la munte, mixte în Maramureș și Transilvania unde, probabilitatea de formare a poleiului va fi ridicată și mai ales ploi în Banat și Crișana. Vântul va sufla slab și moderat, cu ușoare intensificări pe creste, în a doua parte a intervalului. Temperaturile maxime se vor încadra între -1 și 9 grade, iar cele minime, în general, între -10 și 0 grade. Dimineața și noaptea, în zonele joase, pe spații restrânse se va forma ceață.

**LA BUCUREŞTI**

Cerul va fi variabil, iar vântul va sufla slab și moderat. Temperatura maximă, în scădere ușoară față de ziua precedentă se va situa în jurul valorii de 6 grade, iar cea minimă va fi de -4...-2 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 02.02.2022, în cadrul Reţelei Naţionale de Monitorizare, nu au fost înregistrate depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon). **A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: AG-2, PH-6, IS-1, IS-6, GJ-2, BN-1, CS-5**. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

***Direcţia Silvică Argeş*** informează despre producerea la data de 03.02.2022, la ora 13:30, unui incendiu de litieră pe raza Ocolului Silvic Curtea de Argeş, în zona localităţii Merişani, judeţul Argeş. A fost afectată o suprafață de 0,005 ha în fond forestier de stat. Incendiul a fost stins în aceeaşi zi, la ora 15:10, de personalul silvic, pompieri, jandarmi şi cetăţeni. Cauza izbucnirii incendiului a fost un scurtcircuit la compartimentul motor al unui autoturism.

***Direcţia Silvică Argeş*** informează despre producerea la data de 02.02.2022, la ora 14:45, unui incendiu de litieră pe raza Ocolului Silvic Curtea de Argeş, în zona localităţii Curtea de Argeş, judeţul Argeş. A fost afectată o suprafață de 0,3 ha în fond forestier de stat şi privat. Incendiul a fost stins în aceeaşi zi, la ora 17:47, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis pe teren învecinat.

***Direcţia Silvică Gorj*** informează despre producerea la data de 01.02.2022, la ora 10:00, unui incendiu de litieră pe raza Ocolului Silvic Hurezani, în zona localităţii Berleşti, judeţul Gorj. A fost afectată o suprafață de 6,34 ha în fond forestier de stat şi privat. Incendiul a fost stins în aceeaşi zi, la ora 17:00, de personalul silvic şi cetăţeni. Cauza izbucnirii incendiului a fost focul deschis şi nesupravegheat pe teren agricol.

***Direcţia Silvică Gorj*** informează despre producerea la data de 29.01.2022, la ora 14:00, unui incendiu de litieră pe raza Ocolului Silvic Motru, în zona localităţii Văgiuleşti, judeţul Gorj. A fost afectată o suprafață de 1,5 ha în fond forestier de stat şi privat. Incendiul a fost stins în aceeaşi zi, la ora 17:20, de personalul silvic, pompieri, poliţişti şi cetăţeni. Nu se cunosc cauzele izbucnirii incendiului.

***Direcţia Silvică Dolj*** informează despre producerea la data de 31.01.2022, la ora 15:00, unui incendiu de litieră pe raza Ocolului Silvic Filiaşi, în zona localităţii Bâlta, judeţul Dolj. A fost afectată o suprafață de 15,0 ha în fond forestier de stat. Incendiul a fost stins în aceeaşi zi, la ora 17:10, de către personalul silvic, pompieri, poliţişti şi cetăţeni. Cauza izbucnirii incendiului a fost utilizarea focului deschis pe teren învecinat.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 02.02.2022-03.02.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.

DIRECȚIA DE COMUNICARE, TRANSPARENȚĂ ȘI IT